《月夜登乌目峰》
明代·桑琳

凭虚直上最高峰，银汉无声露气浓。万国山河明有月，四山松桧静无风。

吹笙便欲招黄鹤，过海还须驾玉虹。醉吸素华餐沆瀣，此身如在水晶宫。

作者简介：苏州府常熟人，字廷贵。好学，工诗，善书法。性恬淡，不近声色。平生未尝入公府。喜道家修炼术，年老，修习益勤。有《蔗乡杂咏》、《鹤溪集》。